CELEX: 32016R2120
Language: lv
Date: 2016-12-02 00:00:00
Title: Komisijas Īstenošanas regula (ES) 2016/2120 (2016. gada 2. decembris), ar ko Regulā (EK) Nr. 1033/2006 izdara grozījumus attiecībā uz 3. panta 1. punktā minētajiem noteikumiem (Dokuments attiecas uz EEZ )

3.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 329/70
            
         KOMISIJAS ĪSTENOŠANAS REGULA (ES) 2016/2120
   (2016. gada 2. decembris),
   ar ko Regulā (EK) Nr. 1033/2006 izdara grozījumus attiecībā uz 3. panta 1. punktā minētajiem noteikumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 552/2004 par Eiropas gaisa satiksmes pārvaldības tīkla savietojamību (savietojamības regula) (1) un jo īpaši tās 3. panta 5. punktu,
   pēc apspriešanās ar Vienotās gaisa telpas komiteju,
   tā kā:
   
               (1)
            
            
               Komisijas Regulas (EK) Nr. 1033/2006 (2) 2. panta 2. punkta 16) apakšpunktā dota atsauce uz definīcijām, kas noteiktas Starptautiskās Civilās aviācijas organizācijas (ICAO) dokumenta “Aeronavigācijas pakalpojumu procedūras – Gaisa kuģu ekspluatācija” (PANS-OPS, dok. Nr. 8168) 1. sējumā, konkrēti tā 1993. gada ceturtajā izdevumā, kas ietver grozījumu Nr. 13. Kopš Regulas (EK) Nr. 1033/2006 pieņemšanas ICAO ir grozījusi minēto dokumentu un pieņēmusi tā 2006. gada piekto izdevumu, kurā ietverts grozījums Nr. 6.
            
         
               (2)
            
            
               Regulas (EK) Nr. 1033/2006 pielikumā dota atsauce uz noteikumiem, kas izklāstīti ICAO 2. pielikumā “Lidojumu noteikumi”, konkrēti tā 2005. gada jūlija desmitajā izdevumā, ietverot visus grozījumus līdz Nr. 42. Kopš Komisijas Īstenošanas regulas (ES) Nr. 428/2013 (3) pieņemšanas kļuvuši piemērojami vienotie lidojumu noteikumi, kas pieņemti ar Komisijas Īstenošanas regulu (ES) Nr. 923/2012 (4) un kas nesen atkal atjaunināti ar Komisijas Īstenošanas regulu (ES) 2016/1185 (5). Šajos vienotajos lidojumu noteikumos, it sevišķi Īstenošanas regulas (ES) Nr. 923/2012 pielikuma 4. sadaļā, aplūkoti ar lidojuma plāniem saistīti noteikumi, tādējādi aizstājot iepriekšējās atsauces uz ICAO 2. pielikumu.
            
         
               (3)
            
            
               Regulas (EK) Nr. 1033/2006 pielikumā dota atsauce uz noteikumiem, kas izklāstīti ICAO dokumentā “Aeronavigācijas pakalpojumu procedūras – Gaisa satiksmes pārvaldība” (PANS-ATM, dok. Nr. 4444), konkrēti tā 2007. gada piecpadsmitajā izdevumā, kurā ietverts grozījums Nr. 4. Kopš Īstenošanas regulas (ES) Nr. 428/2013 pieņemšanas ICAO ir grozījusi minēto dokumentu, nesen ietverot tajā grozījumu Nr. 6. Regulas (EK) Nr. 1033/2006 pielikumā dota atsauce arī uz noteikumiem, kas izklāstīti ICAO Reģionālajās papildu procedūrās (dok. Nr. 7030), konkrēti to 2008. gada piektajā izdevumā, kurā ietverts grozījums Nr. 7. Kopš Īstenošanas regulas (ES) Nr. 428/2013 pieņemšanas ICAO ir grozījusi minēto dokumentu, nesen ietverot tajā grozījumu Nr. 9.
            
         
               (4)
            
            
               Regulā (EK) Nr. 1033/2006 dotās atsauces uz ICAO 2. pielikumu, dok. Nr. 8168, dok. Nr. 4444 un dok. Nr. 7030 būtu jāatjaunina, lai ļautu dalībvalstīm izpildīt savas starptautiskās juridiskās saistības un lai nodrošinātu saskaņotību ar ICAO starptautisko tiesisko regulējumu.
            
         
               (5)
            
            
               Tāpēc būtu attiecīgi jāgroza Regula (EK) Nr. 1033/2006,
            
         IR PIEŅĒMUSI ŠO REGULU.
   1. pants
   Regulu (EK) Nr. 1033/2006 groza šādi:
   
               1)
            
            
               regulas 2. panta 2. punkta 16) apakšpunktu aizstāj ar šādu:
               
                           “16.
                        
                        
                           “termināļa zonas procedūras” ir standarta instrumentālā izlidošana un standarta instrumentālā ielidošana, kas definēta ICAO dokumentā “Aeronavigācijas pakalpojumu procedūras – Gaisa kuģu ekspluatācija” (PANS-OPS, dok. Nr. 8168 – 1. sējums – piektais izdevums – 2006, ietverot visus grozījumus līdz Nr. 6).”;
                        
                     
         
               2)
            
            
               pielikumu aizstāj ar šīs regulas pielikuma tekstu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 2. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 96, 31.3.2004., 26. lpp.
   
   
      (2)  Komisijas 2006. gada 4. jūlija Regula (EK) Nr. 1033/2006, ar ko nosaka prasības attiecībā uz lidojuma plānu sastādīšanas procedūrām lidojuma sagatavošanas fāzē vienotajā Eiropas gaisa telpā (OV L 186, 7.7.2006., 46. lpp.).
   
      (3)  Komisijas 2013. gada 8. maija Īstenošanas regula (ES) Nr. 428/2013, ar ko groza Regulu (EK) Nr. 1033/2006 attiecībā uz ICAO noteikumiem, kas minēti 3. panta 1. punktā, un ar ko atceļ Regulu (ES) Nr. 929/2010 (OV L 127, 9.5.2013., 23. lpp.).
   
      (4)  Komisijas 2012. gada 26. septembra Īstenošanas regula (ES) Nr. 923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010 (OV L 281, 13.10.2012., 1. lpp.).
   
      (5)  Komisijas 2016. gada 20. jūlija Īstenošanas regula (ES) 2016/1185, ar ko izdara grozījumus Īstenošanas regulā (ES) Nr. 923/2012, atjauninot un papildinot vienotos lidojumu noteikumus un ekspluatācijas normas aeronavigācijas pakalpojumiem un procedūrām (SERA C daļa), un atceļ Regulu (EK) Nr. 730/2006 (OV L 196, 21.7.2016., 3. lpp.).
   
      PIELIKUMS
      
         
            “PIELIKUMS
            
               Noteikumi, kas minēti 3. panta 1. punktā
            
            
                     
                        1.
                     
                     
                        Komisijas Īstenošanas regulas (ES) Nr. 923/2012 (1) pielikuma 4. sadaļa.
                     
                  
                     
                        2.
                     
                     
                        
                           ICAO PANS-ATM dok. Nr. 4444 (piecpadsmitais izdevums – 2007, ietverot visus grozījumus līdz Nr. 6) 4. nodaļas 4.4. sadaļa (“Lidojumu plāni”) un 11. nodaļas 11.4.2.2. punkts (“Pārvietošanās ziņojumi”).
                     
                  
                     
                        3.
                     
                     
                        Reģionālās papildu procedūras, dok. Nr. 7030, Eiropas (EUR) Reģionālās papildu procedūras (piektais izdevums – 2008, ietverot visus grozījumus līdz Nr. 9) – 2. nodaļa (“Lidojumu plāni”) un 6. nodaļas 6.12.3. punkts (“Robežu novērtējums”).
                     
                  
      
      
         (1)  Komisijas 2012. gada 26. septembra Īstenošanas regula (ES) Nr. 923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010 (OV L 281, 13.10.2012., 1. lpp.).”